**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 733/2004 Z. z., zákona č. 747/2004 Z. z., zákona č. 171/2005 Z. z., zákona č. 517/2005 Z. z., zákona č. 120/2006 Z. z., zákona č. 460/2007 Z. z., zákona č. 538/2007 Z. z., zákona č. 465/2008 Z. z., zákona č. 535/2008 Z. z., zákona č. 467/2009 Z. z., zákona č. 527/2010 Z. z., zákona č. 406/2011 Z. z., zákona č. 460/2011 Z. z., zákona č. 548/2011 Z. z., zákona č. 68/2012 Z. z., zákona č. 286/2012 Z. z., zákona č. 343/2012 Z. z., zákona č. 347/2013 Z. z., zákona č. 484/2013 Z. z., zákona č. 268/2014 Z. z., zákona č. 333/2014 Z. z., zákona č. 361/2014 Z. z., zákona č. 79/2015 Z. z., zákona č. 243/2017 Z. z., zákona č. 292/2017 Z. z., zákona č. 112/2018 Z. z., zákona č. 312/2018 Z. z., zákona č. 221/2019 Z. z., zákona č. 369/2019 Z. z., zákona č. 460/2019 Z. z., zákona č. 354/2020 Z. z., zákona č. 470/2021 Z. z., zákona č. 92/2022 Z. z. a zákona č. 178/2022 Z. z. sa mení a dopĺňa takto:

**1.** V § 6 odsek 1 sa vypúšťa písmeno a).

Doterajšie písmená b) až e) sa označujú ako písmená a) až d).

**2.** Odkaz na § 6 ods. 1 písmená b), c), d) a e) vo všetkých tvaroch a ich kombináciách sa v celom texte zákona nahrádza odkazom na § 6 ods. 1 písm. a), b), c) a d) v príslušnom tvare.

**3.** V § 6 odsek 1 sa za písmeno c) vkladá písmeno d), ktoré znie:

„d) orná pôda, chmeľnice, vinice, ovocné sady, trvalé trávnaté porasty,7)“

**4.** V § 7 sa vypúšťa odsek 1.

**5.** V § 8 odsek 2 znie:

„(2) Ročnú sadzbu dane z pozemkov podľa odseku 1 môže správca dane všeobecne záväzným nariadením11) podľa miestnych podmienok v obci alebo v jej jednotlivej časti alebo v jednotlivom katastrálnom území znížiť alebo zvýšiť s účinnosťou od 1. januára príslušného zdaňovacieho obdobia. Správca dane môže všeobecne záväzným nariadením11) podľa miestnych podmienok v obci alebo v jej jednotlivej časti alebo v jednotlivom katastrálnom území ustanoviť ročné sadzby dane rôzne pre jednotlivé skupiny pozemkov podľa § 6 ods. 1. Takto ustanovená ročná sadzba dane z pozemkov pre pozemky podľa § 6 ods. 1 písm. c) nesmie presiahnuť 10-násobok ročnej sadzby dane z pozemkov podľa odseku 1 a ročná sadzba dane z pozemkov pre pozemky podľa § 6 ods. 1 písm. a), b) a d) nesmie presiahnuť 5-násobok najnižšej ročnej sadzby dane z pozemkov ustanovenej správcom dane pre pozemky podľa § 6 ods. 1 písm. a), b) a d) vo všeobecne záväznom nariadení.11) Ročná sadzba dane za pozemky funkčne spojené so stavbou jadrového zariadenia nesmie presiahnuť 100-násobok ročnej sadzby dane podľa odseku 1.“

**6.** V § 8 odsek 5 sa vypúšťa prvá veta.

**7.** Za § 104m sa vkladá § 104n, ktorý vrátane nadpisu znie:

„§ 104n

Prechodné ustanovenie k úpravám účinným od 1. januára 2023

Ministerstvo financií Slovenskej republiky vyplatí správcovi dane z rozpočtovej kapitoly Ministerstva financií Slovenskej republiky každoročne zo štátneho rozpočtu sumu zodpovedajúcu dani z pozemkov, za pozemky podľa § 6 ods. 2 písm. d), pri uplatnení ročnej sadzby dane z pozemkov platnej k 31.12.2022. Správca dane o kompenzáciu podľa predchádzajúcej vety požiada Ministerstvo financií Slovenskej republiky do 1. marca príslušného roka.“

Čl. II

Tento zákon nadobúda účinnosť 1. januára 2023.